**Important de reținut**

Pediculoza pubiană reprezintă o infecţie transmibilă pe cale sexuală.

Transferul se realizează de la o persoană la alta în timpul contactului sexual sau prin contact fizic strâns.

Tratamentul este simplu.

**Ce este pediculoza pubiană?**

* Pediculoza pubiană reprezintă o infecţie transmibilă pe cale sexuală. Este produsă de către paraziţii pubieni *Phtirius pubis*.

**Cum se poate lua pediculoza pubiană?**

* Pacientul se poate infecta cu paraziţi atunci când întreţine relaţii sexuale sau are un contact intim cu o persoană care are deja infecţia.
* Infecţia este mai frecventă la persoanele tinere şi la persoanele cu multipli parteneri sexuali.
* Chiar dacă pacientul a mai avut pediculoză pubiană, se poate reinfecta

**Care sunt simptomele pediculozei pubiene?**

* Pot fi observate ouă (lindeni) sau adulţi ataşaţi de firele de păr din zonele: pubiană, perianală, membre inferioare, antebraţe, torace anterior, mai rar la nivelul genelor, sprâncenelor, bărbii, axilar.
* Paraziţii pot să determine apariţia pe tegumentele din jur a unor papule roşii, cu senzaţie de mâncărime.
* În plus, pot să apară mici pete albastre la nivelul abdomenului inferior şi coapselor.

**Sunt necesare anumite teste de laborator?**

* Nu, de obicei diagnosticul se realizează prin examen clinic, uneori cu ajutorul unei lupe.
* Uneori, dacă etiologia nu este clară, se poate realiza analiza la microscopul optic a firelor de păr, pentru a identifica prezenţa adulţilor sau a ouălelor.
* Dacă pacientul crede că a venit în contact cu acest tip de paraziţi sau alte infecţii sau prezintă manifestări asemănătoare infecţiei cu *Phtirius pubis*, ar trebui să fie consultat de către medicul de familie sau medicul dermato-venerolog.
* Dacă pacientul prezintă infecţie cu *Phtirius pubis*, ar trebui sa fie investigat şi pentru alte boli cu transmitere sexuală, precum: infecţie HIV, sifilis, gonoree, infecţie cu *Chlamydia trachomatis*, deoarece poate contacta mai multe infecţii în acelaşi timp.

**Care este tratamentul pediculozei pubiene?**

* Pediculoza pubiană se tratează cu o loţiune care ar trebui aplicată la nivelul tuturor zonelor păroase ale corpului, de la gât în jos. În funcţie de tipul de loţiune utilizat, aceasta trebuie lăsată să acţioneze o anumită perioadă de timp. Poate fi necesară repetarea aplicării după 1 săptămână.
* În anumite cazuri tratamentul este reprezentat de o tableta, a carei administrare poate fi repetată după o săptămână.
* Pentru a distruge paraziţii şi ouăle acestora, hainele şi lenjeria trebuie spălate la o temperatură de peste 50oC. În mod alternativ, ele pot fi curățate sau sigilate și depozitate într-o pungă de plastic timp de 3 zile.
* Dacă paraziţii sunt prezenţi la nivelul genelor, se poate utiliza un plasture pentru ochi cu vaselina timp de 8 până la 10 zile sau pot fi îndepărtaţi cu ajutorul unei pensete.

**Contactul sexual la pacienții cu pediculoză pubiană**

* Se recomandă evitarea oricărui contact sexual, inclusiv cu prezervativ, până ce pacientul şi partenerul/partenera termină tot tratamentul şi manifestările bolii au dispărut.

**Care sunt complicațiile posibile ale pediculozei pubiene**

* Pediculoza pubiană nu determină complicaţii pe termen lung.
* Uneori se poate ca răspunsul la tratamentul inţial să fie absent şi să fie necesar un alt tratament.
* Ouăle moarte pot persista la nivelul firelor de păr timp de câteva săptămâni. Acestea nu necesită niciun tratament suplimentar.

**Pediculoza pubiană și sarcina**

* Pediculoza pubiană nu reprezintă un risc pentru sarcină sau făt.

**Anunțul partenerului/ăartenerei**

* Dacă aveți pediculoză pubiană este recomandabil ca atât partenerul dvs. sexual actual, cât și oricare alt partener sexual pe care l-ați avut în ultima lună, să fie este examinaţi și trataţi. Aceasta va elimira riscul de a contacta din nou infecția.

**Ajutor sau alte informații**

* Dacă se suspectează prezenţa pediculozei pubiene sau a altor boli cu transmitere sexuală, se recomandă adresarea către medicul de familie sau un medic dermatovenerolog.

Versiunea în limba română - Clinica 2 Dermatologie – Spitalul Clinic Colentina

Dr. Mihaela Niculescu

Dr. Alina Suru

Dr. Andrei Tanasov

Prof. Dr. George-Sorin Ţiplica